REPUBLIKA SRBIJA

NARODNA SKUPŠTINA

Odbor za evropske integracije

20 Broj: 06-2/90-18

4. maj 2018. godine

B e o g r a d

**ZAPISNIK**

**TRIDESETŠESTE SEDNICE ODBORA ZA EVROPSKE INTEGRACIJE**

**NARODNE SKUPŠTINE REPUBLIKE SRBIJE**

**ČETVRTAK, 3. MAJ 2018. GODINE**

 Sednica je počela u 13 časova.

 Sednici su prisustvovali predsednik Odobra za evropske integracije Nenad Čanak i članovi Odbora Vesna Marković, Žarko Mićin, Dušica Stojković, Zvonimir Đokić, Dragan Šormaz, Dejan Radenković, Gordana Čomić i Hadži Milorad Stošić i zamenici članova Odbora Vera Jovanović, Olivera Pešić i Vladimir Đurić. Sednici nisu prisustvovali članovi Odbora Petar Jojić, Nataša Vučković, Muamer Bačevac, Mladen Grujuć i Elvira Kovač.

Na predlog predsednika Odbora, usvojen je sledeći

**D n e v n i r e d**

1. Određivanje dva člana Odbora za evropske integracije koji će učestvovati u delegaciji Narodne skupštine u studijskoj poseti bezbednosnim strukturama Evropske unije i NATO-a u Briselu, od 28. maja do 1. juna 2018. godine, koju organizuje Organizacija za evropsku bezbednost i saradnju OEBS,
2. Inicijativa za učešće Gordane Čomić na 28. Ekonomskom forumu u Krinjici-Zdroj u Poljskoj, od 4. do 6. septembra 2018. godine.

 **Tačka 1.**

 Predsednik Odbora je otvorio prvu tačku Dnevnog reda. Predloge V. Marković i D. Šormaza da Z. Đokić i D. Radenković budu članovi Odbora koji će učestvovati u delegaciji Narodne skupštine u studijskoj poseti bezbednosnim strukturama Evropske unije i NATO-a u Briselu, članovi Odbora su jednoglasno usvojili.

 **Tačka 2.**

Predsednik Odbora je otvorio drugu tačku Dnevnog reda i dodao da će organizatori snositi troškove smeštaja a troškove avio karte bi snosila Narodna skupština. G. Čomić je naglasila da u Nacrtu finansijske perspektive i budžeta Evropske unije posle 2021. godine nisu predviđena sredstva za proširenje, zbog čega je predložila da Odbor sazove sednicu koja će biti posvećena ovom Nacrtu. Dodala je da će ovo biti jedna od tema o kojoj će govoriti na Ekonomskom forumu u Krinjici, ukoliko članovi Odbora izglasaju inicijativu za njeno učešće. Kako se niko više nije javio za reč, predsednik Odbora je stavio na glasanje drugu tačku Dnevnog reda a članovi Odbora su jednoglasno prihvatili inicijativu za učešće Gordane Čomić na 28. Ekonomskom forumu u Krinjici-Zdroj u Poljskoj.

 Sednica je završena u 13.10 časova.

SEKRETAR ODBORA PREDSEDNIK ODBORA

Aleksandar Đorđević Nenad Čanak